***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΠΟΡΟΣ – ΥΔΡΑ – ΣΠΕΤΣΕΣ**

**3 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **01/09** | **03/09** |

**1η ΗΜΕΡΑ: ΠΑΤΡΑ – ΣΠΕΤΣΕΣ – ΠΟΡΟΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 07:00 αναχωρούμε για το λιμανάκι της Κόστα όπου θα περάσουμε με το F/B στο νησί των Σπετσών. Οι Σπέτσες ένα γοητευτικό νησί με νεοκλασικά αρχοντικά και την ιστορική πλατεία της Ντάπιας, που αποτελεί σήμερα το επίκεντρο της τουριστικής κίνησης στη πρωτεύουσα του νησιού κατέχει μια ξεχωριστή γοητεία. Ελεύθερος χρόνος να περπατήσετε κατά μήκος της παραλίας με τα διατηρητέα αρχοντικά και το παλιό λιμάνι με τα μικρά καρνάγια. Επίσης μπορείτε να απολαύσετε το μπάνιο σας σε κάποια από τις κοντινές παραλίες. Το απόγευμα θα αναχωρήσουμε για τον Γαλατά Τροιζηνίας. Θα επιβιβασθούμε σε τουριστικό σκάφος που θα μας μεταφέρει στην προβλήτα του ξενοδοχείου POROS IMAGE. Η προνομιακή του θέση θα σας εκπλήξει, καθότι βρίσκεται στην άκρη του εδάφους δίνοντας την αίσθηση ενός πλωτού ξενοδοχείου ενώ απέχει μόλις λίγα λεπτά από το κέντρο του νησιού. Το βράδυ ελεύθερο στη διάθεσή σας , να απολαύσετε τις εγκαταστάσεις του ξενοδοχείου, την απεριόριστη θέα του ή και ακόμα μια βόλτα μέχρι το κέντρο του νησιού.

**2η ΗΜΕΡΑ: ΠΟΡΟΣ**

Ημέρα ελεύθερη στη διάθεση σας, μπορείτε να απολαύσετε τις κοντινές παραλίες του ξενοδοχείου ή και απεριόριστες βόλτες προς την χώρα του μικρού νησιού. Η πρωτεύουσα του νησιού στέκεται με αρχοντιά απέναντι από τον Γαλατά σαν ένα κομμάτι γης που διαφοροποιήθηκε από την Πελοπόννησο. Τα νεοκλασικά σπίτια λούζονται από το φως του ήλιου και οι βουκαμβίλιες χαρίζουν ένταση και ζωηράδα στην εικόνα του τοπίου. Ταβερνάκια, καφέ και βόλτες στην μαρίνα με τα γιοτ αποτελούν ιδανική πρόταση για χαλαρές βόλτες. Το ιστορικό ρολόι που υψώνεται στον λόφο στο κέντρο του Πόρου από το 1927, μας κρατά συντροφιά και μας υπενθυμίζει την ώρα για να απολαύσουμε από αυτό την θέα του ηλιοβασιλέματος.

**3η ΗΜΕΡΑ: ΠΟΡΟΣ – ΥΔΡΑ – ΠΑΤΡΑ**

Απολαύστε το πρωινό σας με την εκπληκτική θέα προς τη θάλασσα. Στη συνέχεια θα αναχωρήσουμε με το πλοιάριο για τον Γαλατά Τροιζηνίας, θα επιβιβασθούμε στο πούλμαν για να μεταβούμε στο λιμάνι του Μετοχίου, όπου θα επιβιβασθούμε στο πλοίο της γραμμής για το διατηρητέο νησί της Ύδρας. Επιβλητικά σπίτια, καλοδιατηρημένα αρχοντικά, το παλιό λιμάνι με τις πολεμίστρες και τα κανόνια, τουριστικά καταστήματα και κοσμηματοπωλεία συνθέτουν μια εικόνα βγαλμένη από ταινία της δεκαετίας του 60, κρατώντας την αίγλη και την αρχοντιά της εποχής. Τα μεγάλα γιοτ και οι βάρκες στο λιμάνι της Ύδρας προσδίδουν έναν αέρα πολυτέλειας που διέπει ολόκληρο το νησί αλλά και τους κατοίκους του. Η πλούσια ναυτική παράδοση και η σχολή Εμποροπλοιάρχων μαρτυρούν την σημαίνουσα ιστορία του νησιού ήδη από τους προϊστορικούς χρόνους. Σημαντικές οικογένειες που πρωταγωνίστησαν στην Επανάσταση του 1821 (Κουντουριώτη, Μιαούλη, Κριεζή, Τομπάζη κ.ά.) κατάγονταν από το νησί. Σε κάθε περίπτωση η διαχρονική μεγαλοπρέπεια του νησιού εντυπωσιάζει κάθε ταξιδιώτη. Ελεύθερος χρόνος να περιηγηθείτε στη πρωτεύουσα του νησιού. Το απόγευμα θα αναχωρήσουμε μέσω Μετοχίου για τη Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 10/08 με προκαταβολή  | 215 € | 295 € |
| Για κρατήσεις που θα γίνουν από τις 11/08 | 230 € | 310 € |

**ΠΕΡΙΛΑΜΒΑΝΟΝΤΑΙ**

* Διαμονή σε ξενοδοχείο 4\*στον Πόρομε πρωινό σε μπουφέ
* Εισιτήρια πλοιαρίου για τον Πόρο
* Εισιτήρια πλοίου για την Ύδρα
* Εισιτήρια F/B για τις Σπέτσες
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **ΠΕΡΙΟΡΙΣΜΕΝΟΣ ΑΡΙΘΜΟΣ ΘΕΣΕΩΝ**
* **Προκαταβολή για κράτηση θέσης 100 €. Εξόφληση έως 5 ημέρες πριν την αναχώρηση**
* Δεν περιλαμβάνονται: φόρος διαμονής, οι είσοδοι στους επισκεπτόμενους χώρους και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.